# Hanguana

Hanguana és l'únic gènere de la família monotípica de les hanguanàcies (Hanguanaceae ), una família monotípica de plantes angiospermes de l'ordre de les commelinals (Commelinales), dins del clade de les commelínides, un subclade de les monocotiledònies. Són plantes natives de Sri Lanka, el sud-est d'Àsia, Nova Guinea, Palau i el nord d'Austràlia.

## Descripció

Són plantes herbàcies, les fulles, peciolades, son linears o lanceolades i es disposen en espiral. Les flors són unisexuals, són plantes dioiques, actinomorfes (radialment simètriques) i s'agrupen en inflorescències panículades o verticil·lades. A les flors masculines, l'androceu és format per sis estams i tenen un ovari rudimentari. A les flors femenines, el gineceu és format per un ovari trilocular, amb un òvul per lòcul, i sis estaminodis (estams rudimentaris i estèrils). El fruit és una baia amb una llavor.

## Taxonomia

Aquest gènere va ser publicat per primer cop l'any 1827 Enumeratio plantarum Javae et insularum adjacentium minus cognitarum vel novarum ex herbariis Reinwardtii, Kuhlii, Hasseltii et Blumii pel botànic alemany Carl Ludwig Blume (1796-1862).
La família de les hanguanàcies va ser descrita per primer cop l'any 1965 a la revista Kew Bulletin pel botànic anglès Herbert Kenneth Airy Shaw (1902-1985).

### Espècies

Dins d'aquest gènere es reconeixen les 20 espècies següents:
* Hanguana anthelminthica (Blume ex Schult. & Schult.f.) Masam.
* Hanguana bakoensis Siti Nurfazilah, Sofiman Othman & P.C.Boyce
* Hanguana bogneri Tillich & E.Sill
* Hanguana corneri Škorničk. & P.C.Boyce
* Hanguana deflexa Hrones & Dancák
* Hanguana exultans Siti Nurfazilah, Mohd Fahmi, Sofiman Othman & P.C.Boyce
* Hanguana fraseriana Škorničk. & Kiew
* Hanguana kassintu Blume
* Hanguana loi Mohd Fahmi, Sofiman Othman & P.C.Boyce
* Hanguana major Airy Shaw
* Hanguana malayana (Jack) Merr.
* Hanguana minor (Miq.) Škorničk. & Niissalo
* Hanguana neglecta Škorničk. & Niissalo
* Hanguana nitens Siti Nurfazilah, Mohd Fahmi, Sofiman Othman & P.C.Boyce
* Hanguana pantiensis Siti Nurfazilah, Mohd Fahmi, Sofiman Othman & P.C.Boyce
* Hanguana podzolicola Siti Nurfazilah, Mohd Fahmi, Sofiman Othman & P.C.Boyce
* Hanguana rubinea Škorničk. & P.C.Boyce
* Hanguana stenopoda Siti Nurfazilah, Mohd Fahmi, Sofiman Othman & P.C.Boyce
* Hanguana thailandica Wijedasa & Niissalo
* Hanguana triangulata Škorničk. & P.C.Boyce

## Referències

* 1 2 «Hanguanaceae» (en anglès). Plants of the World Online. Royal Botanic Gardens. Kew. [Consulta: 24 març 2023].
* ↑ Byng et alii., 2016, p. 3, 15.
* ↑ «HANGUANACEAE» (en anglès). Angiosperm Phylogeny Website, version 14, 01-07-2017. [Consulta: 25 març 2023].
* ↑ Bayer i Appel, Rudall\1998, p. 223-224.
* ↑ Tillich, 1996, p. 189.
* ↑ «Hanguana Blume» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 25 març 2023].
* ↑ Blume, 1827, p. 15.
* ↑ Airy Shaw, 1965, p. 260.
* ↑ «Ripogonum» (en anglès). Plants of the World Online. Royal Botanic Gardens. Kew. [Consulta: 24 març 2023].

## Bibliografia

* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Blume, Carl Ludwig. Enumeratio plantarum Javae et insularum adjacentium minus cognitarum vel novarum ex herbariis Reinwardtii, Kuhlii, Hasseltii et Blumii (en llatí), 1827.
* Airy Shaw, Herbert Kenneth «Diagnoses of New Families, New Names, Etc., for the Seventh Edition of Willis's 'Dictionary'» (en anglès i llatí). Kew Bulletin, vol. 18, núm. 2, 1965, pàg. 49-273. DOI: 10.2307/4109246.
* Tillich, H. J. «Seeds and seedlings in Hanguanaceae and Flagellariaceae (Monocotyledons)» (en anglès). Sendtnera [Munic], vol. 3, 1996, pàg. 187-197. ISSN: 0944-0178.
* Bayer, C.; Appel, O.; Rudall, P.J.. «Hanguanaceae». A: K. Kubitzki. The Families and Genera of Vascular Plants (en anglès). vol. IV. Springer, 1998, p. 223-225. DOI 10.1007/978-3-662-03531-3_21. ISBN 3-540-64061-4.